Oswestry

Oswestry (walisisk: Croesoswallt) er en markedsby og verdslig sogn  i grevskapet Shropshire i England, nær grensen til Wales. Byen er en av eldste grensebosetninger i England. Byen er administrasjonssenter for distriktet Oswestry. Den ligger ved veikrysset for motorveiene A5, A483, og A495. Ved folketellingen i 2011 hadde sognet en befolkning på 17 105 innbyggere.«Population Density, 2011» , Neighbourhood Statistics, Office for National Statistics Det var en økning på nær 10 prosent fra den tilsvarende folketellingen i 2001 med 15 613 innbyggere.«Oswestry». World Gazetteer. Arkivert fra originalen den 16. desember 2012. Byen ligger kun 8 km fra grensen til Wales, og har en blandet walisisk og engelsk kulturarv.«Oswestry & the Welsh Borders» , Shropshire Tourism Biblioteksamling Welsh Collection oppbevares i byens bibliotek.«Welsh Collection at Oswestry Library», Shropshire Council

 Historie 
Den eldste bebyggelsen er ved den rundt 3000 år gamle bosetningen Gamle Oswestry, der det finnes rester av en stor bygdeborg fra jernalderen. Arkeologiske undersøkelser har vist at det var bebodd fra omkring 550 f.Kr. I 642 e.Kr. sto slaget ved Maserfield rett ved stedet hvor byen ligger. I slaget seiret Penda av Mercia over Oswald av Northumbria. Sistnevnte ble drept, og liket ble hengt fra et tre, «Oswald's Tree», som ble forvansket til Oswestry. Oswalds kilde skal ha sprunget fram der en av kongens armer ble sluppet av en ravn. Offas dike går rett vest for byen.

I Domesday Book fra 1086 er det omtalt en festning som tilhørte Rainald, sheriff av Shropshire. Normannerne bygde en ny festning på 1100-tallet; dette ble fullstendig rasert etter den engelske borgerkrigen. I middelalderen skiftet engelskmennene og waliserne stadig på å ha kontroll over Oswestry.

Etter borgerkrigen foregikk det fortsatt kamper om grensen ved byen, og det ble derfor bygget en bymur for å beskytte borgerne. Denne ble revet på 1700-tallet, slik at bare en søyle fra en av byportene er tilbake.

Den lokale fotballklubben, The New Saints FC, er et av de få engelske lagene som spiller i den walisiske ligaen.

 Referanser 

 Eksterne lenker 


 Oswestry Town Council
 Oswestry Borough Council
 Oswestry & Border Counties Advertizer Newspaper
 Oswestry Landmarks and Tourism
 Guide til Oswestrys historie og arkeologi
 Annual Oswestry Agricultural Show, årlig landbruksfestival
 The Oswestry Food Festival, matfestival
 The Oswestry Festival of the Word, litterær festival

Kategori:Byer i Shropshire